Michel Hülsemann
De Michel Hülsemann, gebuer den 3. November 1885 am Pafendall a gestuerwen den 9. Oktober 1955 an der Schwäiz, war e lëtzebuergesche Museker.

Hien ass als éischt op d'Museksschoul zu Köln gaangen a gouf duerno an der Dikrecher Primärschoul Schoulmeeschter fir Musek, 1910 Hafforganist an 1914 Professer fir Uergel a Piano am Stater Conservatoire.

Hie war Dirigent a verschiddene Gesangsveräiner an huet och komponéiert; ë. a. huet hie Kannerlidder vum Michel Hever vertount

De Michel Hülsemann ass de Grousspapp vun der Sylvie Hülsemann.

Éierungen 

 Chevalier vum Ordre de la couronne de chêne
 Nom Michel Hülsemann ass eng Strooss am Pafendall benannt.

Gebuer 1885
Lëtzebuergesch Komponisten
Gestuerwen 1955
Lëtzebuergesch Organisten
Lëtzebuergesch Schoulmeeschteren